Dioscorides Langobardus
"Dioscorides Langobardus", ita nuncupatus, est versio Latina operis Dioscoridis De materia medica, cuius textus in codice manuscripto bibliothecae publicae Bavaricae, siglo Monacensis Lat. 337, servatur. Versio fortasse saeculo VI in Africa septentrionali facta est. Hac versione usus est Marcellus Virgilius Adrianus, qui anno 1518 Florentiae apud haeredes Philippi Iuntae versionem eiusdem operis Latinitate renascenti confecit. Ille in praefatione versionis novae suae confessus est "habuisse nos tamen eius antiquissimum codicem Longobardicis literis scriptum antiquitatis egregium", ita nomen commune "Dioscoridis Langobardi" posterioribus suggerens.

"Dyascorides" 
"Dioscorides Langobardus" saeculo XI auctor ignotus in ordinem alphabeticum retractavit (fortasse aut Constantinus Africanus aut discipulus eius), collata etiam versione Latina antiquiori hodie deperdita. Quae recensio "Dyascorides" appellari potest ex orthographia in titulis librorum manuscriptorum usitata. A medicis encyclopaedicisque saeculorum XIII et XIV citatur (versionibus anterioribus neglectis) inter quos Matthaeo Silvatico, Vincentio Bellovacensi, Bartholomaeo Anglico, Simone Genuensi. Fons etiam fuit editionis principis Dioscoridis Latini, anno 1478 editae, Lugduni anno 1512 et Venetiis anno 1514 rursus impressae.

Notae

Bibliographia 
 Bibliographica
 John M. Riddle, "Dioscorides" in F. E. Cranz, P. O. Kristeller (edd.), Catalogus Translationum et Commentariorum: Mediaeval and Renaissance Latin Translations and Commentaries. Annotated Lists and Guides vol. 4 (Vasingtoniae, 1980) pp. 1-143

 Editiones
 
 Liber I: Haralambie Mihaescu, ed., Dioscoride Latino, Materia medica, Libro primo. Iassii, 1938
 
 Liber III: Hermann Stadler, ed., "Dioscorides Langobardus (Cod. Lat. Monacensis 337)" in Romanische Forschungen vol. 10 (1897) pp. 369–446
 Liber IV: Hermann Stadler, ed., "Dioscorides Langobardus (Cod. Lat. Monacensis 337)" in Romanische Forschungen vol. 11 (1899) pp. 1–121
 Liber V: Hermann Stadler, ed., "Dioscorides Langobardus (Cod. Lat. Monacensis 337)" in Romanische Forschungen vol. 13 (1902) pp. 161–243
 Indices: Hermann Stadler, ed., "Dioscorides Langobardus (Cod. Lat. Monacensis 337). Index der Sachnamen und der wichtigeren Wörter" in Romanische Forschungen vol. 14 (1903) pp. 601–636

 Eruditio
 
 
 
 
 

Dioscorides
Litterae Latine versae
Scripta saeculo 6
Documenta sermonis vulgaris Latini
Scripta saeculo 11
Libri de medicamentis